ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าไม้สักแปรรูป อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ผู้ทำการค้าขาออกซึ่งสินค้ามาตรฐานไม้สักแปรรูปจัดให้มีการตรวจสอบมาตรฐานสินค้าตามหลักเกณฑ์และวิธีการ ดังต่อไปนี้๑.๑ การจัดให้มีการตรวจสอบแต่ละวัน ให้กระทำได้ระหว่างเวลา๐๘.๐๐ นาฬิกา ถึงเวลา ๑๘.๐๐ นาฬิกา การจัดให้มีการตรวจสอบนอกเวลาดังกล่าวจะกระทำได้เมื่อได้รับอนุญาตเป็นหนังสือจากสำนักงานมาตรฐานสินค้า๑.๒สถานที่ที่จัดให้มีการตรวจสอบต้องอยู่ในเขตที่สำนักงานมาตรฐานสินค้าได้ประกาศกำหนดเป็นเขตที่จะจัดให้มีการตรวจสอบมาตรฐานสินค้าได้๑.๓ สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้๑.๔ แสดงเครื่องหมายเพื่อให้เห็นว่าไม้สักแปรรูปที่จัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออกตามหลักเกณฑ์และวิธีการที่กำหนดในประกาศกระทรวงพาณิชย์ ลงวันที่ ๓ ธันวาคม ๒๕๒๒เรื่อง กำหนดเครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออกและหลักเกณฑ์และวิธีการในการแสดงเครื่องหมาย๑.๕ จัดสินค้าไม้สักแปรรูปที่จัดให้มีการตรวจสอบไว้เป็นกองหรือมัดแยกตามชนิดและชั้นของไม้สักแปรรูปข้อ ๒การตรวจสอบมาตรฐานสินค้าไม้สักแปรรูปให้ผู้มีหน้าที่ตรวจสอบมาตรฐานสินค้าปฏิบัติตามหลักเกณฑ์และวิธีการดังต่อไปนี้๒.๑ ตรวจสอบขนาดความกว้าง ยาวและหนาของไม้สักแปรรูปทุกแผ่นหรือชิ้น ถ้าปรากฏว่าไม้สักแปรรูปแผ่นหนึ่งแผ่นใดหรือชิ้นหนึ่งชิ้นใดไม่ถูกต้องตามชนิดไม้สักแปรรูปให้ถือว่าไม้สักแปรรูปเฉพาะแผ่นหรือชิ้นนั้นผิดมาตรฐาน๒.๒ ตรวจพินิจคุณภาพของไม้สักแปรรูปทุกแผ่นหรือชิ้นถ้าปรากฏว่าไม้สักแปรรูปแผ่นหนึ่งแผ่นใดหรือชิ้นหนึ่งชิ้นใด มีคุณภาพไม่ถูกต้องตามชั้นของไม้สักแปรรูปหรือตัวอย่างหรือเงื่อนไขที่ผู้ซื้อได้ตกลงไว้ให้ถือว่าไม้สักแปรรูปเฉพาะแผ่นหรือชิ้นนั้นไม่ถูกต้องตามมาตรฐานหรือตัวอย่างหรือเงื่อนไขที่ผู้ซื้อได้ตกลงไว้แล้วแต่กรณี๒.๓คำนวณปริมาตรไม้สักแปรรูปทุกแผ่นหรือชิ้นตามชนิดและชั้นคุณภาพที่จะพึงออกใบรับรองมาตรฐานสินค้าจากขนาดตามข้อ๒.๑๒.๔ประทับเครื่องหมายตรวจสอบไว้ที่ไม้สักแปรรูปทุกแผ่นหรือชิ้นที่ตรวจสอบถูกต้องตามมาตรฐานที่กำหนดแล้ว๒.๕ไม้สักแปรรูปที่ได้ตรวจสอบถูกต้องตามมาตรฐานที่กำหนดแล้วในกรณีที่บรรทุกค้างอยู่ในยานพาหนะในแต่ละวันหรือในกรณีที่ขนถ่ายไปยังท่าเรือที่อยู่ห่างไกลจากสถานที่ที่จัดให้มีการตรวจสอบต้องทำตราประทับสินค้าไม้สักแปรรูปที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติม สับเปลี่ยน หรือเปลี่ยนแปลงได้ข้อ ๓ ในกรณีที่ผู้ส่งออกได้จัดให้มีการตรวจสอบไม้สักแปรรูปล่วงหน้าแล้วกองสินค้าไม้สักแปรรูปที่ตรวจสอบดังกล่าวไว้ในบริเวณคลังสินค้าเพื่อรอการบรรทุกขนถ่ายขึ้นเรือใหญ่ต้องปฏิบัติดังนี้๓.๑ให้ทำตราประทับกองสินค้าไม้สักแปรรูปนั้นไว้ในลักษณะเดียวกันกับข้อ ๒.๕๓.๒ เมื่อจะทำการบรรทุกหรือเคลื่อนย้ายกองสินค้าไม้สักแปรรูปที่ตรวจสอบถูกต้องตามมาตรฐานที่กำหนดแล้วตาม๓.๑ ต้องแจ้งให้ผู้ทำหน้าที่ตรวจสอบมาตรฐานสินค้านั้นทราบเพื่อไปตรวจสอบความเรียบร้อยของตราประทับก่อนอนุญาตให้ขนถ่ายหรือเคลื่อนย้ายไม้สักแปรรูปดังกล่าวประกาศฉบับนี้ให้ใช้บังคับเมื่อพ้นกำหนด ๖๐ วันนับแต่วันประกาศในราชกิจจานุเบกษา เป็นต้นไป[๑]ประกาศ ณ วันที่ ๒๑ เมษายน ๒๕๓๑มนตรี พงษ์พานิชรัฐมนตรีว่าการกระทรวงพาณิชย์อุษมล/ผู้จัดทำ๑ กรกฎาคม ๒๕๕๔[๑] ราชกิจจานุเบกษาเล่ม ๑๐๕/ตอนที่ ๗๐/ฉบับพิเศษ หน้า ๖/๑ พฤษภาคม ๒๕๓๑